Hugh Downs

Hugh Malcolm Downs (14. helmikuuta 1921 Akron, Ohio, Yhdysvallat – 1. heinäkuuta 2020 Scottsdale, Arizona, Yhdysvallat) oli yhdysvaltalainen uutistenlukija ja televisiojuontaja. Hänet tunnettiin muiden muassa ohjelmista 20/20, Today, Concentration, Over Easy ja Not for Women Only.

Downs syntyi Akronissa, Ohiossa, ja opiskeli Shawnee High Schoolissa, Bluffton Collegessa, Wayne State Universityssa, Columbian yliopistossa ja Hunter Collegessa. Hän aloitti uransa radiossa ja debytoi televisiossa syyskuussa 1945. Hän julkaisi useita kirjoja ja myös sävelsi. Hänen pitkäaikainen kiinnostuksen kohteensa oli tähtitiede, ja hän oli opiskellut gerontologiaa.

Downs voitti kaksi Emmy-palkintoa vuosina 1981 ja 1991. Hänellä oli kaksi aiempaa ehdokkuutta vuosilta 1969 ja 1970. Hän juonsi vuosina 1990–1996 klassisen musiikin ohjelma Live from Lincoln Centeriä.

Downs oli vuodesta 1944 kuolemaansa saakka naimisissa puolisonsa Ruthin kanssa. Downs oli värisokea. Hänestä ilmestyi omaelämäkertakirja Yours Truly, Hugh Downs vuonna 1960.

Lähteet

Aiheesta muualla 
 

Yhdysvaltalaiset juontajat
Yhdysvaltalaiset uutisankkurit
Vuonna 1921 syntyneet
Vuonna 2020 kuolleet